เรื่ิองมีอยู่ว่าผมโดนแมวจรจัด กัดที่เท้าเป็นแผลมีเลือดออก ผมก็เข้าพบเพื่อรักษา ผมฉีด 1 2,3. และเข็มสุดท้ายผมติดธุระจนลืม เลยมา 1 เดือน แบบนี้ผมมีโอกาศติดเชื้อสูงไหมคับ แมวที่กัดก็หายไปไหนก็ไม่รู้
สวัสดีค่ะ การโดนแมวกัดจนเกิดแผลมีเลือดออก ก็จะเสี่ยงต่อการติดเชื้อพิษสุนัขบ้าได้ ซึ่งหากได้ไปฉีดวัคซีนป้องกันพิษสุนัขบ้า 3 เข็มแรกตามกำหนดนัดแล้ว ร่างกายก็จะมีภูมิคุ้มกันป้องกันโรคพิษสุนัขบ้าแล้วค่ะ ส่วนการฉีดในเข็มที่ 4 ซึ่งเป็นเข็มสุดท้าย (หากฉีดแบบเข้าใต้ผิวหนัง) จะเป็นเข็มที่ฉีดเพื่อกระตุ้นภูมิคุ้มกันให้มีระดับสูงยาวนานไปประมาณ 1 ปี ดังนั้น เนื่องจากเป็นเข็มกระตุ้น หากเลยกำหนดมา 1 เดือนแล้ว ก็ยังสามารถที่จะไปฉีดได้อยู่ค่ะ ดังนั้น หากแมวตัวที่กัดหายไป แนะนำควรไปฉีดวัคซีน 1 เข็มที่เหลือค่ะ